《丙子杪秋骄阳蒸热踰月不雨偶坐南轩承少保镇山先生佳篇屡赠蹶然有感怀答三首 其三》
明代·胡直

几载殊燕粤，尺书岁难陈。今归依南斗，上下漳水滨。

漳水日悠悠，客怀亦以新。良觌未有期，名篇眷独殷。

伐木声瑰玮，开径意清真。所愧巴曲俚，胡以赓阳春。

申章谢存慰，报李讵能珍。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。